ΕΙΜΑΣΤΕ Η ΑΡΣΕΝΑΛ
Πλησιάστε, παιδιά. Ελάτε.
Βράδυ Παρασκευής, το γήπεδο είναι γεμάτο.
Ήρθαν οι δικοί σας, ήρθαν οι οπαδοί μας.
Ξεσηκώστε τους, για να σας δώσουν τη φλόγα τους.
Κυνηγάτε όλοι την μπάλα, γυρίζετε πίσω, κερδίζετε μονομαχίες και κατοχή,
παίζετε επιθετικά και ελέγχετε τον αγώνα.
Πρέπει να είμαστε συμπαγείς, να έχουμε πίστη και ενέργεια.
Συμπαγείς και δυναμικοί από την αρχή!
Στα πρώτα δέκα λεπτά, θέλω να ξεσηκώσουμε τον κόσμο.
Θέλω τους δυο σας μες στην περιοχή, θέλω σουτ, σέντρες, στημένα, ψηλά την άμυνα.
Πρέπει να τους επιτεθούμε στην πλάτη της άμυνας. Πάμε πάλι.
Αγαπάς αυτό που κάνεις. Αυτό λέγεται πάθος.
Πρέπει να έχουμε πίστη. Πρέπει να έχουμε ενέργεια.
Δείξτε στον κόσμο πόσο πολύ νοιάζεστε.
Να τα δώσουμε όλα.
ΟΛΑ Ή ΤΙΠΟΤΑ: ARSENAL
ΑΦΗΓΗΣΗ: ΝΤΑΝΙΕΛ ΚΑΛΟΥΓΙΑ
ΑΡΣΕΝΑΛ - ΑΣΤΟΝ ΒΙΛΑ ΣΤΑΔΙΟ "ΕΜΙΡΕΪΤΣ" - 22 ΟΚΤΩΒΡΙΟΥ 2021
Στην 9η αγωνιστική, ο απολογισμός είναι τρεις νίκες,
τρεις ήττες και δύο ισοπαλίες.
Κανείς δεν ξέρει τι να περιμένει από την ομάδα του Μίκελ Αρτέτα.
Κάποια ένταση από το πρώτο λεπτό.
Στο πίσω δοκάρι, κάνει το ψαλίδι, δεν τη βρίσκει καλά.
Έρχεται ο Σάκα με το αριστερό.
Σμιθ Ρόου στο κόρνερ, είναι καλό.
Πάρτεϊ, η μπάλα στα δίχτυα!
Τόμας Πάρτεϊ! Αυτός βρίσκει την μπάλα και ανοίγει λογαριασμό με την Άρσεναλ.
ΑΡΣΕΝΑΛ - ΑΣΤΟΝ ΒΙΛΑ 1-0 ΠΑΡΤΕΪ 23'
Ο Μπεν Γουάιτ ξεχύνεται μπροστά.
Συνεχίζει, πάντα Μπεν Γουάιτ.
Υπέροχη επίθεση και πάλι από την Άρσεναλ. Σμιθ Ρόου, Ταβάρες στο όβερλαπ.
Φωτιές πετάει η Άρσεναλ στο ξεκίνημα.
Ο 21χρονος αριστερός μπακ, Νούνο Ταβάρες, ήταν η πρώτη θερινή μεταγραφή της ομάδας.
Απόψε, κάνει το ντεμπούτο του στην Πρέμιερ Λιγκ.
Ελπίζω να του έχουν βάλει άφθονη ζάχαρη στο τσάι,
γιατί έχει οργώσει το γήπεδο στο πρώτο ημίχρονο.
Προωθείται διαρκώς από αριστερά, όπως τώρα.
Έχει χρόνο να σημαδέψει.
Κάνει τη σέντρα, πολύ ψηλά για τον Λακαζέτ.
Καταλήγει στο αριστερό του Μπουκάγιο Σάκα,
προσπαθεί να βρει τον Ομπάμεγιανγκ!
Μαρκάρισμα στη μεγάλη περιοχή, ο Λακαζέτ στο έδαφος. Είναι πέναλτι.
Ο Πιερ-Έμερικ Ομπάμεγιανγκ πάει για το δεύτερο της Άρσεναλ.
Αποκρούει ο Μαρτίνεζ! Ο Ομπάμεγιανγκ παίρνει το ριμπάουντ!
ΑΡΣΕΝΑΛ - ΑΣΤΟΝ ΒΙΛΑ 2-0 ΟΜΠΑΜΕΓΙΑΝΓΚ 45+6'
Η Άρσεναλ διπλασιάζει το προβάδισμά της. 2-0.
Ταβάρες.
Ομπάμεγιανγκ. Ωραία ανάπτυξη και πάλι.
Τώρα, ο Σμιθ Ρόου ίσως πρέπει να προχωρήσει μόνος του.
Συνεχίζει ο Σμιθ Ρόου... Κόντρα, η μπάλα δοκάρι και μέσα!
Η Άρσεναλ φτάνει στο 3-0!
Η Άστον Βίλα δείχνει να τα 'χει χαμένα.
ΑΡΣΕΝΑΛ - ΑΣΤΟΝ ΒΙΛΑ 3-0 ΣΜΙΘ ΡΟΟΥ 56'
Μπέιλι, προσπαθεί, αποφεύγει δυο μαρκαρίσματα και γκολ.
Ο Ράμσεϊ σκοράρει με ένα άπιαστο σουτ.
Ο Ράμσντεϊλ δεν θα κρατήσει το μηδέν.
ΑΡΣΕΝΑΛ - ΑΣΤΟΝ ΒΙΛΑ 3-1 ΡΑΜΣΕΪ 82'
Δεν θα τους στερήσει τη νίκη, αλλά τους κοστίζει το μηδέν στην άμυνα.
Να το τελικό σφύριγμα. Ένα σπουδαίο τρίποντο για την Άρσεναλ.
Επτά αγώνες αήττητη σε όλες τις διοργανώσεις.
Κατά διαστήματα, ήταν καταιγιστική.
-Μπράβο. -Μπράβο, παιδιά.
Κάν' το τάκλιν, να πάρει ο διάολος.
Άι γαμήσου.
Μπράβο.
Είμαι πτώμα.
-Καλή δουλειά, μάγκα. -Ευχαριστώ.
Μπράβο.
Δεν κράτησα το μηδέν στο τέρμα μου.
-Γαμώτο. -Ναι.
Χαρείτε το.
Οι νίκες δεν είναι απλό πράγμα.
Θέλω να πω ότι αγαπώ τα παιδιά μου.
Ότι είμαι περήφανος για τον τρόπο που παίξατε.
Επιθετικότητα, αποφασιστικότητα, αυτό που βγάζατε μέσα στο γήπεδο,
η ποιότητα που δείξατε.
Υπάρχουν στοιχεία που σηκώνουν βελτίωση, όμως συνεχίστε έτσι,
με την ίδια πίστη, την ίδια ενέργεια.
Είναι απόλαυση. Να σας βλέπω να πιάνετε τέτοια απόδοση
είναι φανταστικό.
Νούνο, πρώτη φορά βασικός στην Πρέμιερ Λιγκ
και έπαιξες έτσι. Σου βγάζω το καπέλο, φίλε!
Τόση ενέργεια. Πιες να το γιορτάσεις.
Μπράβο, παίδες. Ας συνεχίσουμε έτσι. Μπράβο.
Ναι. Βλακείες!
ΠΡΟΠΟΝΗΤΙΚΟ ΚΕΝΤΡΟ ΑΡΣΕΝΑΛ
Τι καρούλι είναι αυτό;
Αδερφέ, δεν έχει υπάρξει καλύτερο.
Μετά τη νίκη εντός έδρας,
η ομάδα πρέπει να προετοιμαστεί για δύσκολους εκτός έδρας αγώνες
απέναντι σε κάποιους μεγάλους της Πρέμιερ Λιγκ.
ΧΩΡΟΣ ΤΕΣΤ
Γυμναστήριο καθημερινά.
Κάθε πρωί μετά από αγώνα, ο Μίκελ και η ομάδα του κάνουν απολογισμό.
Επανεξετάζουν την τακτική τους και την κατάσταση των παικτών.
Ας δούμε πού βρισκόμαστε.
Όσον αφορά τον αγώνα, όπως είδατε όλοι, ήταν ένα έντονο παιχνίδι.
Είχαμε κάποιες κράμπες, αλλά τα παιδιά δείχνουν βελτίωση σ' αυτό.
Ο Λάκα είχε την πρώτη του ουσιαστική συμμετοχή στην Πρέμιερ Λιγκ,
χωρίς πολλά παιχνίδια στα πόδια του.
Ο Άαρον είναι μια χαρά, κανένα θέμα.
Τα πάει περίφημα.
Μετά τον αγώνα ήταν έξαλλος.
-Ναι. Είχε δίκιο. -Ναι, πάντως πολύ μ' αρέσει η αντίδραση.
Κι ο Νούνο, έτσι;
-Τα στατιστικά του είναι ασύλληπτα. -Ναι.
Ο τρόπος που μπήκαμε στο ματς,
ήδη από την πρώτη φάση, με τον Γουότκινς,
η αντίδραση όλης της ομάδας, δίνει τον τόνο
και δείχνει πόσο συγκεντρωμένοι είμαστε.
Δεκαέξι-μηδέν τελικές. Καμία εφόρμηση προς το τέρμα μας.
Κυριαρχήσαμε απόλυτα.
Δεν είναι σύμπτωση, και οφείλουμε να συνεχίσουμε έτσι.
Στο δεύτερο ημίχρονο, ζοριστήκαμε κάπως.
Αυτά.
-Καλώς. -Ευχαριστώ.
-Μάικλ! -Πέντε λεπτά, εντάξει; Άσκηση, έτσι;
Ελάτε, παιδιά.
Ναι!
Ο Άαρον Ράμσντεϊλ, η νέα μεταγραφή,
έχει κάνει αισθητή την παρουσία του στα έξι παιχνίδια ως βασικός.
Η Άρσεναλ είναι αήττητη με τον Ράμσντεϊλ κάτω από τα δοκάρια.
Μόλις μιλήσαμε στο τηλέφωνο,
πρώτα μ' αυτόν και μετά με τον πατέρα του,
εντυπωσιάστηκα. "Αυτός είναι", σκέφτηκα.
Ήταν γεμάτος αυτοπεποίθηση...
γεμάτος ενθουσιασμό, ήταν πολύ ανοιχτός...
σχετικά με την εξέλιξή του τα τελευταία χρόνια,
την επιθυμία του να αφήσει το στίγμα του στον σύλλογο.
Ήταν φυσικό, αβίαστο, κι αυτός έβγαζε την ίδια αποφασιστικότητα
που βγάζει και στο γήπεδο.
Μεγάλη πίεση.
Οι προηγούμενες δύο ομάδες του Άαρον υποβιβάστηκαν από την Πρέμιερ Λιγκ.
Η Άρσεναλ είναι ένα μεγάλο βήμα μπροστά.
Όταν παίζεις σε μεγάλη ομάδα, σίγουρα νιώθεις πίεση.
Και την απολαμβάνω.
Δεν λέω ότι είμαι ο καλύτερος στον κόσμο,
όμως πάντα θα έχω τη φιλοδοξία να γίνω.
Από την εμπειρία μου τις δύο τελευταίες σεζόν,
ήξερα πόσο κρίσιμο είναι να κρατάς ανέπαφη την εστία στην Πρέμιερ Λιγκ.
Δεν προσπαθώ να κρατήσω το μηδέν μόνο εγώ
ή οι αμυντικοί μου, αλλά όλοι μας.
Κατά τη γνώμη μου, αυτό κυρίως δείχνει σε όλους ότι για 95 λεπτά
είμαστε συγκεντρωμένοι και δουλεύουμε για τον κοινό σκοπό.
Με την Άστον Βίλα,
στο τελευταίο πεντάλεπτο, εκεί που σκόραραν...
Σε άλλες περιπτώσεις, θα μπορούσε να είναι ισοφάριση ή μείωση του σκορ
και να είχαμε θρίλερ στα τελευταία πέντε, δέκα λεπτά.
Από την έναρξη της σεζόν,
η άμυνα της Άρσεναλ ανανεώθηκε ριζικά, με την είσοδο νεαρών ταλαντούχων παικτών.
Οι τέσσερις από τους πέντε της άμυνας είναι νέα πρόσωπα.
Ο Μίκελ και οι συνεργάτες του καλούνται να τους καταλάβουν
και να σμιλέψουν ένα ενιαίο αμυντικό σύνολο.
Ένας περίφημος Ισπανός προπονητής έλεγε ότι οι παίκτες είναι αριθμοί.
Εγώ δεν μπορώ να τους βλέπω σαν αριθμούς. Για μένα, είναι άνθρωποι.
Δεν γνωρίζω αν, μετά από 30 χρόνια στη δουλειά,
αλλάξω γνώμη. Δεν το ξέρω.
Σήμερα, πάντως, αδυνατώ.
Μου είναι αναγκαίο να τους κατανοήσω συναισθηματικά,
να δω τι συμβαίνει στη ζωή τους, πώς βιώνουν τις νέες προκλήσεις,
τη νέα χώρα, τη νέα ομάδα.
Βεβαίως, η σχέση είναι αμφίδρομη.
Πρέπει και ο άλλος να είναι πρόθυμος να δώσει.
ΙΑΤΡΙΚΗ ΕΝΗΜΕΡΩΣΗ - ΓΡΑΦΕΙΟ ΠΡΟΠΟΝΗΤΗ
Κανένα πρόβλημα με τον Μο, τίποτα με τον Νούνο.
Ο Τόμι πονάει λίγο στον αστράγαλο.
Όσον αφορά τον Νούνο, είναι αρκετά δύσκολο να του αποσπάσεις πληροφορίες.
Πρέπει να δημιουργήσουμε ένα άνετο περιβάλλον,
όπου δεν θα νιώθει άβολα για να μιλήσει και να εκφραστεί.
Διότι, προς το παρόν, αυτό δεν συμβαίνει.
Προπονείται σκληρά και δεν παραπονιέται καθόλου,
όμως πρέπει να τον παρακολουθούμε με διαφορετικό τρόπο.
Έχεις δίκιο. Είναι πολύ χαμηλών τόνων.
Θα βάλω κάποιον να δουλεύει ειδικά μαζί του.
-Καλώς, αυτά από μένα. -Ευχαριστώ.
Λόγω τραυματισμού του βασικού του αριστερού μπακ, Κίραν Τίρνι,
ο Μίκελ έχρισε βασικό τον νεοφερμένο Νούνο Ταβάρες νωρίτερα από το αναμενόμενο.
Τι έκανες χθες;
Πήγα ΙΚΕΑ με τη μαμά μου.
Οι μαμάδες λατρεύουν το ΙΚΕΑ.
Έχει τα πάντα.
Όταν ήμουν μικρός, πήγαινα μία φορά τον μήνα.
Σταματούσε σε κάθε προϊόν...
Ο Νούνο άφησε την Πορτογαλία και υπέγραψε στην Άρσεναλ τέσσερις μήνες πριν.
Πώς ένιωσες που άφησες την οικογένειά σου; Ήταν δύσκολο;
ΝΟΥΝΟ ΤΑΒΑΡΕΣ - ΑΜΥΝΤΙΚΟΣ
Ναι, ήταν λίγο, όμως βάζω τα δυνατά μου για χάρη τους.
Οι άνθρωποι εδώ διαφέρουν σε σχέση με την Πορτογαλία,
επομένως προσπαθώ να δίνω τα πάντα στην ομάδα.
Ένιωσα πολύ περήφανος που ήμουν βασικός στο ντεμπούτο μου στην Πρέμιερ Λιγκ.
Ανυπομονώ να ξαναζήσω τη στιγμή.
ΛΕΣΤΕΡ ΣΙΤΙ - ΑΡΣΕΝΑΛ ΣΤΑΔΙΟ "ΚΙΝΓΚ ΠΑΟΥΕΡ" - 30 ΟΚΤΩΒΡΙΟΥ 2021
Καλώς ήρθατε στη μετάδοσή μας.
Απέχουμε μισή ώρα από την έναρξη του αγώνα εδώ στο στάδιο "Κινγκ Πάουερ".
Λέστερ Σίτι εναντίον Άρσεναλ.
Η Λέστερ στην έδρα της δεν θα 'ναι εύκολος αντίπαλος για τη νεανική άμυνα του Μίκελ.
Διαθέτει έναν από τους πιο δεινούς σκόρερ της Πρέμιερ.
Από καμάρι, σκίζουμε.
Μαζευτείτε εδώ.
Κοντά μεταξύ σας.
Περιμένουμε τον Μπεν.
-Ποιον; -Τον Μπεν.
Ναι; Κοντά του.
Θα κάνουμε κάτι.
Θα ενώσουμε όλη την ενέργεια μέσα στην αίθουσα.
Με έναν συγκεκριμένο τρόπο.
Μόλις σας πω, αρχίστε να κάνετε αυτό, με κλειστά τα μάτια σας.
Θα σας πω τι θα συμβεί σε αυτό το παιχνίδι.
Έπειτα, πιάστε ο ένας το χέρι του άλλου και σχηματίστε κύκλο,
με όλη την ενέργεια που θα βγάλουμε εκεί έξω.
Το καταλάβαμε όλοι;
Αρχίστε να κάνετε αυτό.
Κλείστε τα μάτια σας και θέλω να σας δω, ως ομάδα,
πόσο δυναμισμό θα βγάζετε
σε κάθε δύσκολη φάση που θα βρεθείτε στον χώρο που καλύπτετε.
Όταν προκύπτει, θα ανακτάτε την κατοχή, θα επιτίθεστε και θα βγάζετε τελική.
Αν όχι, όταν χάνετε την μπάλα, θα καταδιώκετε τον αντίπαλο
και θα κερδίζετε την μπάλα, γιατί δεν πρέπει να επιτρέπουμε επελάσεις.
Όταν έχετε μπάλα, θέλω καθαρές πάσες, ποιότητα και αμοιβαία εμπιστοσύνη.
Σε κάθε φάση, σε κάθε μπαλιά, παίζουμε ως ομάδα.
Να έχετε θάρρος, παίδες, και να απολαύσετε που παίζετε μαζί.
Πιαστείτε χέρι-χέρι
και νιώστε, στο σώμα σας, ποιοι είμαστε, ο ένας δίπλα στον άλλο.
Ποιοι είμαστε!
Είστε ομάδα, χαρείτε το.
Πάμε να πάρουμε το παιχνίδι, παίδες!
Μπουκάγιο Σάκα, συνεχίζει.
Σάκα.
Παραλίγο οι Κανονιέρηδες να πετύχουν το ιδανικό ξεκίνημα.
Ο Σάκα σε επικίνδυνο σημείο, και ο Γκάμπριελ τελειώνει τη φάση.
Στο πεντάλεπτο, η Άρσεναλ προηγείται.
ΛΕΣΤΕΡ - ΑΡΣΕΝΑΛ 0-1 ΓΚΑΜΠΡΙΕΛ 5'
Να ο Ομπάμεγιανγκ,
κλέβει την μπάλα από τον Ντάνιελ Αμάρτεϊ. Πάντα Ομπάμεγιανγκ, πάνω στον Σμάιχελ.
Προωθείται ο Λακαζέτ από τον άξονα.
Να εδώ ο Γάλλος.
Πάει να περάσει την μπάλα στην περιοχή και στρώνεται στον Σμιθ Ρόου!
Η Άρσεναλ διπλασιάζει το προβάδισμά της.
ΛΕΣΤΕΡ - ΑΡΣΕΝΑΛ 0-2 ΣΜΙΘ ΡΟΟΥ 18'
Η Άρσεναλ έχει πλεονέκτημα δύο γκολ και τη νίκη στο τσεπάκι,
αρκεί να κρατήσει το μηδέν πίσω.
Στον Ιχεανάτσο, που δοκιμάζει το πόδι του.
Κανένα φάουλ!
Φάουλ υπέρ της Λέστερ σε πολύ καλή θέση.
Φοβερή απόκρουση!
Πέρασε... Όχι, είναι στη γραμμή.
Καταπληκτική απόκρουση από τον Άαρον Ράμσντεϊλ.
Τέλος του αγώνα εδώ στο "Κινγκ Πάουερ".
Άλλη μία νίκη για την ομάδα του Μίκελ Αρτέτα.
Ο Άαρον δεν δέχεται γκολ, και η ομάδα είναι εννιά αγώνες αήττητη.
Ήθελα να πω κάτι.
Αν το επιτρέπει ο Μίκελ.
Εμπρός.
Λοιπόν, κλείστε όλοι τα μάτια.
Κάντε αυτό με τα χέρια σας.
Και τώρα τραγουδήστε.
Δύο μέρες ρεπό, δύο μέρες ρεπό
Δύο μέρες ρεπό
Μπράβο!
Άρσεναλ
Η Άρσεναλ συνεχίζει με νίκη 1-0 επί της Γουότφορντ.
Το αήττητο σερί φτάνει στους δέκα αγώνες.
ΣΤΑΔΙΟ "ΕΜΙΡΕΪΤΣ"
ΙΔΡΥΜΑ ΑΡΣΕΝΑΛ
Αυτήν τη σεζόν έχουμε σκαμπανεβάσματα,
όμως είμαι αισιόδοξος.
Το θέλουμε πιο πολύ από τις άλλες ομάδες.
Έχουμε λόγους να ζητάμε επιτυχίες
και τα παιδιά της ομάδας δείχνουν να αγαπάνε την Άρσεναλ,
θέλουν να μας επαναφέρουν στη θέση που μας αξίζει.
Όσον αφορά τον Αρτέτα, βλέπεις ότι οι παίκτες τον σέβονται.
Στοιχηματίζω ότι παίζουν και γι' αυτόν.
Ίσως επιβάλλεται μέσα από τον σεβασμό, αλλά και λίγο μέσα από τον φόβο.
ΦΙΝΣΜΠΕΡΙ ΠΑΡΚ
ΠΟΔΟΣΦΑΙΡΙΚΟΣ ΣΥΛΛΟΓΟΣ ΑΡΣΕΝΑΛ
Ξέρεις το Θορπ Παρκ, έτσι;
Θορπ Παρκ;
Πάρκο είναι;
Τι έχει εκεί;
Τρενάκια, λαβυρίνθους, παιχνίδια,
αλλά μπορείς να κερδίσεις διάφορα, όπως λούτρινους αρκούδους.
-Είναι ωραία να πας με το κορίτσι σου. -Ναι.
Οι επιτυχίες στο τερέν αλλάζουν την ατμόσφαιρα και στο προπονητικό κέντρο.
-Του πατέρα σου τον ξέρεις; -Ναι.
Και πώς θυμάσαι τέτοιους αριθμούς; Έναν-έναν ή σε τριάδες;
Τέσσερις συν τέσσερις συν ό,τι μένει.
Εσύ θυμάσαι τετράδες;
Οι περισσότεροι προτιμούν τις τριάδες. Απομνημονεύουν τριάδες.
Ξέρεις τι είναι ο λαβύρινθος;
-Όχι. -Δεν ξέρεις;
Ξέρεις τι είναι ο λαβύρινθος;
-Λαβύρινθος; -Ναι.
Τι είναι;
Καρλ, εσύ ξέρεις τι είναι ο λαβύρινθος, έτσι;
Αν μου πεις τον αριθμό μου με διαφορετικό τρόπο,
-δεν θα τον αναγνωρίσω. -Ναι.
Γιατί τον θυμάσαι και μέσω του ήχου.
Το ίδιο και στο ποδόσφαιρο. Στο πλαίσιο ενός συνόλου,
το κατανοείς ευκολότερα.
Ενδιαφέρον.
Ο Μίκελ φαίνεται καλύτερα.
Ναι. Λίγο πιο χαλαρός.
Ναι, πολύ πιο ήρεμος.
-Είναι πολύ έξυπνος. Μαθαίνει κάθε μέρα. -Ναι.
Τον βλέπω πιο άνετο με τους παίκτες.
Δεν συμφωνείς;
Πάντα έλεγα,
όταν άρχισε να αναπτύσσει λίγο περισσότερο
την προσωπική του σχέση με τους παίκτες,
ότι μπορεί να ανέβει επίπεδο,
διότι, από πλευράς τακτικής, είναι κορυφαίος.
Πρέπει να αγγίξει και τις καρδιές, όχι μόνο τα μυαλά.
Βλέπεις ότι η ομάδα είναι ενωμένη, και ο ένας παλεύει για τον άλλο.
Μιλάνε, κάνουν παρέα, τρώνε μαζί.
Αυτά πηγάζουν από τον προπονητή.
Ναι, σίγουρα.
Όλοι στηρίζουμε Άρσεναλ
Γεια!
Ο Κίραν Τίρνι ήρθε το 2019 από τη Σκωτία και τη Σέλτικ.
Περισσότερο χαίρομαι να κάνω περήφανους τους δικούς μου.
Αυτό είναι ό,τι καλύτερο. Δεν αγοράζεται με χρήματα.
Η μαμά μου έβλεπε στην τηλεόραση τους σταρ του αθλήματος.
Κάποιες φορές, είναι πιο πολύ σελέμπριτι παρά παίκτες.
Όταν ήρθα εδώ, φοβόταν ότι κι εγώ θα άλλαζα.
Είναι έξω τρεις εβδομάδες με τραυματισμό στον αστράγαλο.
Οι γιατροί επιβλέπουν τη σταδιακή επιστροφή του στην ομάδα.
Δεν έχεις σωματικό λίπος 5%;
Τώρα είμαι στο 7,5%.
Κ. Τ.
-Ντοκαλντίνιο. -Γεια.
Γιατρέ.
Έσπασα τον κώδικα.
Ποιον κώδικα;
Για το σωματικό λίπος.
Τα κατάφερε.
7,5%.
Δηλώνω απογοητευμένος. Χάθηκαν οι σοκολάτες;
-Οι μετοχές της Cadbury's σε κάθετη πτώση. -Ναι, ξέρω.
Είναι καλή στιγμή να αγοράσεις.
Χρειάστηκε κόπος;
Μικρές προσαρμογές.
Τώρα έχεις σταματήσει να τρως;
Σιγά μη σταμάτησα.
Όχι βέβαια!
Αδύνατον.
Είναι τρέλα, έτσι;
Συμφωνώ απόλυτα.
-Όλα καλά; -Όλα καλά.
-Όλοι εντάξει; -Ναι.
Όταν παίζεις κάθε βδομάδα, σκέφτεσαι μόνο το επόμενο παιχνίδι.
Έχεις πίεση, πολλή πίεση.
Όταν είμαι τραυματίας, παύει η πίεση. Είναι παράξενο.
Δεν ξέρεις πού βρίσκεσαι, είσαι κάπως χαμένος.
-Καλά είσαι; -Όχι 100%.
Ναι;
Μπορώ να γυρίσω στις προπονήσεις...
-Κοντεύεις. -Ναι.
Ωραία.
Το ιατρικό προσωπικό έχει συνάντηση με θέμα την πορεία του Κίραν.
Διαμαρτυρήθηκε κανείς για κάτι;
Ο Κ. Τ. με έπιασε και μου ζήτησε να προπονηθεί την Πέμπτη.
Κι εμένα μου το 'πε.
Ίσως πρέπει να γίνει μια κουβέντα μαζί του.
Προς το παρόν εστιάζουμε στην αποκατάσταση.
Πάντως, έθιξε και τον ψυχολογικό παράγοντα.
Όσο προχωρούν οι αγώνες, ανεβάζεις ένταση μέσα από τις προπονήσεις
και τα παιχνίδια, και βρίσκεις ρυθμό. Αλλά αυτός μένει πίσω.
Βρισκόμαστε στη σωστή τροχιά.
Καλώς.
Τι γίνεσαι, μεγάλε;
Να σου βάλω λίγο απ' όλα;
Το συνηθισμένο σου.
Θέλω το συνηθισμένο μου, το ελάφι.
Ο Τζόνι Μακάλουμ ήταν προσωπικός σεφ του Κίραν πριν προσληφθεί στην Άρσεναλ.
Ξέρεις πόσο κάνουν αυτά τα δύο; 148 λίρες.
Σοβαρά σου μιλάω.
Είναι από τα καλύτερα κρέατα που υπάρχουν.
Θα πάρω λίγο σπίτι να κεράσω τον σκύλο.
Έτσι ακριβώς.
Ο Κίραν συγκατοικεί με τον Τζόνι κοντά στο προπονητικό κέντρο.
Όταν χάνουμε, μπορεί να του βγουν πολλά νεύρα.
Αλλά έτσι είναι, παθιασμένος. Αυτό τον καίει,
κι έτσι δεν τον προκαλώ.
-Ξέρει τι κάνει, πάντως. -Ναι.
Όταν έχω τα νεύρα μου, αφήνει το φαγητό και εξαφανίζεται.
Όπως τα λέει.
Μεγάλωσα στο Μουρχάουζ στο Μάδεργουελ.
Τυπική ανατροφή παιδιού από εργατική τάξη.
Αν ήθελες κάτι, σου έλεγαν ότι έπρεπε να δουλέψεις γι' αυτό.
Πιστεύω ότι βασικά από εκεί έχω πάρει τη διάθεσή μου για δουλειά.
Η νοοτροπία μου προέρχεται από τη μαμά και τον μπαμπά μου,
γιατί δεν απέκτησαν τίποτα χωρίς δουλειά.
Η μαμά μου έκανε τρεις δουλειές.
Ήταν τραπεζοκόμος και καθαρίστρια στο σχολείο.
Σηκωνόταν στις 6:00 το πρωί, κάθε μέρα. Στις 5:00, στις 6:00.
Για να μας μεγαλώσει, εμένα και την αδερφή μου.
Πώς ήταν η μετακόμιση σε μια πόλη όπως το Λονδίνο;
Στην αρχή ήταν δύσκολο. Ζορίστηκα.
Είχα πέσει ψυχολογικά, μου έλειπε το σπίτι μου.
Ήταν απαίσια στην αρχή.
Εκτός προπόνησης, είχα πολύ χρόνο να σκεφτώ.
Δεν λέω ότι αρρώστησα ή ότι είχα τάσεις αυτοκτονίας ή κάτι τέτοιο,
αλλά σε φίλους έχει συμβεί.
Δύο-τρεις έχουν αυτοκτονήσει. Έχασαν τη ζωή τους.
Και περνάς χρόνο με αυτούς τους ανθρώπους, όμως δεν έχεις ιδέα,
επειδή δεν μιλάνε.
Νιώθω, λοιπόν, ότι έχω μια κάποια ευθύνη και προσπαθώ να βοηθάω
όσο μπορώ, επειδή ξέρω πώς είναι να φτάνεις σε άσχημο σημείο.
Κοιτώντας πίσω, βλέπω πόσο δύσκολο ήταν.
Η μαμά κι ο μπαμπάς μου λένε "Τέλεια που έχεις τον Τζόνι.
"Είμαστε πιο ήρεμοι που τον έχεις.
"Όχι μόνο σου μαγειρεύει, αλλά και σε φροντίζει".
Θα βάλω τα κλάματα.
Δεν μιλάω συχνά, φίλε, αλλά όταν το κάνω είναι από καρδιάς.
ΕΚΕΙ ΠΟΥ ΑΝΗΚΟΥΜΕ
Θα πάρω σκύλο. Ξέρεις τα κοκαπού;
Δηλαδή κουτσαβάκι;
-Κουτσαβάκι; -Κουταβάκι.
Ο άλλος είπε κουτσαβάκι.
Κουτσαβάκι;
Δηλαδή θέλει να πει "κουταβάκι";
Στον επόμενο αγώνα, η Άρσεναλ παίζει με τη διεκδικήτρια του τίτλου, Λίβερπουλ.
Η τελευταία νίκη της Άρσεναλ στο Άνφιλντ για το πρωτάθλημα
ήταν πίσω στο 2012, με τον Μίκελ στη βασική ενδεκάδα.
Πρόκειται για ένα παιχνίδι που απειλεί το αήττητο σερί της ομάδας.
Γεια σας, παίδες. Χαίρομαι που σας βλέπω.
Τώρα, θέλω να συγκεντρωθείτε. Μας περιμένει μια σειρά αγώνων
που θα καθορίσει σε μεγάλο βαθμό τη φετινή πορεία μας.
Και αρχίζουμε από το Άνφιλντ.
Το σημαντικότερο δεν είναι αυτό που θα κάνουμε εδώ ή εδώ.
Το σημαντικότερο στο Άνφιλντ είναι
να είσαι ψυχολογικά
σε άριστη κατάσταση για να αγωνιστείς εκεί.
ΑΡΙΣΤΗ ΨΥΧΟΛΟΓΙΑ
Για να το καταφέρετε, πρέπει να ξέρετε τι εστί Άνφιλντ.
Διαφέρει πολύ από οποιοδήποτε γήπεδο έχετε γνωρίσει
στην Πρέμιερ Λιγκ.
Καταρχάς, για να είστε άτρωτοι, θα λέτε
"Πάω στο Άνφιλντ να τους κερδίσω. Πάω για τη νίκη".
Εγώ το πιστεύω ότι πάμε στο Άνφιλντ για τη νίκη.
Μετά, βάλτε τις επεκτάσεις των καλωδίων. Θέλω να μπουν εδώ.
Ο Μίκελ θέλει να προετοιμάσει τους παίκτες για την έντονη ατμόσφαιρα του Άνφιλντ.
Κάτι, που πολλοί από την ομάδα δεν έχουν βιώσει ακόμη.
Μια από τις τρελές ιδέες μου.
Σήμερα θα κάνουν προπόνηση υπό τον ήχο
του "You'll Never Walk Alone".
Καλή ιδέα. Ενδιαφέρουσα.
Ανυπομονώ.
Υπάρχει μια λέξη που χρησιμοποιούμε στην Ισπανία, στην ποδηλασία,
όταν ο ποδηλάτης ανηφορίζει και νιώθει τέλεια
και ένα χιλιόμετρο μετά...
Δεν μπορεί να πάρει τα πόδια του και αδυνατεί να... Αυτό το λέμε pájara.
Το έπαθα κάποτε στο Άνφιλντ.
Σε κάποια στιγμή του αγώνα, ξαφνικά έβλεπα μόνο κόκκινες φανέλες να περνούν.
Ο αγώνας εξελισσόταν γύρω μου κι εγώ δεν μπορούσα να αντιδράσω.
Ο κόσμος θα αναρωτιόταν "Τι κάνει αυτός;"
Εγώ ένιωθα συναισθηματικά και σωματικά άδειος.
Δεν την πάλευα. Όλα γίνονταν πολύ γρήγορα.
Μόνο μία φορά το ένιωσα αυτό στην καριέρα μου, τότε στο Άνφιλντ.
Παίδες!
Πνευματικά, το παιχνίδι θα αρχίσουμε να το παίζουμε από τώρα.
Έγινε;
Είμαστε στο Άνφιλντ. Πάμε.
Κίνηση, από αριστερά στα δεξιά.
Πάμε πάλι. Πάλι!
Όταν το πλήθος έχει τέτοια διάθεση,
κλωτσάει κάθε μπαλιά μαζί με την ομάδα,
κι αυτό το νιώθεις.
Με τον Κίραν Τίρνι πλήρως αποθεραπευμένο,
ο Μίκελ καλείται να αποφασίσει για τη θέση του αριστερού μπακ στο Άνφιλντ.
Νούνο!
Πρέπει να δίνεις στον εαυτό σου χώρο.
Τη στιγμή που κινείσαι προς τα εκεί,
ρίξε μια ματιά, μήπως δεις τον Τσάμπερλεν
ή τον... πες τον, τον Αλεξάντερ-Άρνολντ.
Μπράβο, παιδιά, πολύ ωραία.
ΛΙΒΕΡΠΟΥΛ - ΑΡΣΕΝΑΛ ΣΤΑΔΙΟ "ΑΝΦΙΛΝΤ" - 20 ΝΟΕΜΒΡΙΟΥ 2021
Τον Σεπτέμβριο, η Άρσεναλ ήταν 15 θέσεις κάτω από τη Λίβερπουλ.
Όμως, αν σήμερα κάνει την έκπληξη και πάρει τη νίκη,
θα προσπεράσει την ομάδα του Γιούργκεν Κλοπ.
Δεν ξέρω καθόλου γιατί, αλλά έχω καλό προαίσθημα γι' αυτό το παιχνίδι.
Νομίζω ότι ήρθε η στιγμή να δείξει ο Αρτέτα πόσο καλός είναι.
Και τον εμπιστεύομαι. Πραγματικά.
Το τελευταίο διήμερο, είπαμε πολλά για όσα πρέπει να κάνουμε
σε τεχνικό επίπεδο, σε επίπεδο τακτικής.
Τώρα, θα σας πω πώς πρέπει να κερδίσουμε το παιχνίδι
και πώς θα είμαστε ανταγωνιστικοί.
Καταρχάς, για να είμαστε ανταγωνιστικοί, πρέπει στο γήπεδο να είμαστε έτσι.
Ενωμένοι. Κι αυτό πρέπει να κρατήσει για 96 λεπτά.
Τελευταία είδατε πώς ήμουν, είδατε που έβαλα τη μουσική.
Είμαι λίγο συναισθηματικός σε σχέση μ' αυτό το γήπεδο
και τώρα θα σας πω το γιατί.
Όταν ήμουν στη θέση σας, μ' αυτήν τη φανέλα,
είχα έρθει πολλές φορές εδώ και δεν κάναμε νίκη.
Κερδίσαμε δύο χρονιές σερί,
και τον επόμενο χρόνο προετοιμαζόμουν να έρθω εδώ,
πιστεύοντας ότι μπορούσαμε να νικήσουμε. Ξέρετε τι συνέβη;
Άρχισαν να μας πατάνε.
Μας είχαν διαλύσει. Και ξέρετε τι έκανα;
Παράτησα το παιχνίδι και δεν έμπαινα στις φάσεις.
Χάσαμε 5-1, κι εγώ τα είχα παρατήσει.
Σε όλη μου την καριέρα, ποτέ δεν ξέχασα αυτό που έκανα εδώ.
Δώστε τα όλα μέσα στο γήπεδο, γιατί θα το μετανιώσετε και θα 'ναι αργά.
Πρόδωσα την ομάδα και τον εαυτό μου. Δεν θέλω να το περάσετε κι εσείς αυτό.
Βγείτε έξω και παίξτε με θάρρος, ρε γαμώτο.
Στο γήπεδο, να βγάλουμε αυτό που είμαστε.
Αυτήν τη χάρη κάντε μου μόνο. Έγινε;
ΒΑΣΙΛΙΑΔΕΣ ΤΗΣ ΕΥΡΩΠΗΣ
ΛΙΒΕΡΠΟΥΛ
Ο Ταβάρες την κερδίζει μπροστά στον κύκλο της σέντρας.
Ενδιαφέρουσα περίπτωση αυτός ο Νούνο Ταβάρες.
Σήμερα προτιμήθηκε, παρά την επιστροφή του Τίρνι, που έμεινε στον πάγκο,
αφού απέδειξε στα δύο τελευταία παιχνίδια
ότι άξιζε την ευκαιρία να παραμείνει στην αρχική ενδεκάδα.
Στα πρώτα 30 λεπτά, γίνεται πολύ ανταγωνιστικό παιχνίδι.
Υπέροχη σέντρα στο πρώτο δοκάρι,
ο Σάκα πήγε να βάλει το κεφάλι, αλλά δεν βρήκε καλά την μπάλα.
Στον Τιάγκο, σουτ με το αριστερό, απόκρουση του τερματοφύλακα.
Είναι εκεί ο Μανέ, διπλή επέμβαση Ράμσντεϊλ,
που προλαβαίνει την μπάλα πριν περάσει προς τα δίχτυα.
Αργοπορημένο μαρκάρισμα από τον Μανέ,
που ξεσηκώνει τον πάγκο της Άρσεναλ.
Υπάρχει κάποια ένταση στην πλάγια γραμμή,
με τον Αρτέτα και τον Κλοπ να έρχονται πρόσωπο με πρόσωπο,
και έχουμε ανάμεσά τους χειρονομίες, διαμαρτυρίες και φτυσίματα.
Το θερμόμετρο ανεβαίνει εκεί στην πλάγια γραμμή.
Ο Λακαζέτ έχει δει την προώθηση του Ομπάμεγιανγκ,
όμως σπεύδει ο Φαμπίνιο
και σβήνει τη φωτιά πριν καν ανάψει.
-Άκου την αντίδραση του κόσμου. -Πολύς ενθουσιασμός.
Φάουλ για τη Λίβερπουλ, κάπου 12 μέτρα έξω από τη μεγάλη περιοχή,
έξι λεπτά πριν από την ανάπαυλα.
Εκτελείται προς τον Μανέ, που νικάει με κεφαλιά τον Ράμσντεϊλ.
Ένα-μηδέν για τη Λίβερπουλ.
ΛΙΒΕΡΠΟΥΛ - ΑΡΣΕΝΑΛ 1-0 ΜΑΝΕ 39'
Πρέπει να μείνουμε στο παιχνίδι. Θα έχουμε τις ευκαιρίες μας.
Να συνεχίσουμε να παίζουμε δυνατά, να ελέγχουμε καλύτερα
το παιχνίδι στο κέντρο του γηπέδου.
Πιστέψτε το, μέχρι το τελευταίο λεπτό.
Είμαστε σύμφωνοι; Ναι;
Η Άρσεναλ στη σέντρα του β' ημιχρόνου, με στόχο την ισοφάριση.
Ο Ταβάρες βγάζει την μπάλα από την άμυνα, αλλά τη δίνει στον Ζότα,
ο οποίος περνάει και τον Ράμσντεϊλ...
και σκοράρει για τη Λίβερπουλ!
ΛΙΒΕΡΠΟΥΛ - ΑΡΣΕΝΑΛ 2-0 ΖΟΤΑ 52'
Ο Νούνο Ταβάρες έκανε το γύρισμα προς τα πίσω,
και η Άρσεναλ τιμωρείται γι' αυτό.
Ταβάρες, ξεφεύγει ωραία από τον αντίπαλό του,
αλλά πέφτει πάνω στο τείχος δύο παικτών της Λίβερπουλ.
Ο Μανέ από τα αριστερά, ο Σαλάχ αμαρκάριστος μέσα στην περιοχή,
τον βρίσκει και...
Εύκολο γκολ.
ΛΙΒΕΡΠΟΥΛ - ΑΡΣΕΝΑΛ 3-0 ΣΑΛΑΧ 73'
Σαλάχ,
Αλεξάντερ-Άρνολντ...
Με την πρώτη επαφή του, ο Τακούμι Μιναμίνο
ΛΙΒΕΡΠΟΥΛ - ΑΡΣΕΝΑΛ 4-0 ΜΙΝΑΜΙΝΟ 77'
στέλνει την μπάλα στα δίχτυα.
Να και το σφύριγμα της λήξης.
Η Λίβερπουλ κομματιάζει με εμφατικό τρόπο το αήττητο σερί της Άρσεναλ.
Πάμε πάλι από την αρχή.
Όχι κατεβασμένα κεφάλια.
Παίδες, ήμασταν δέκα αγώνες αήττητοι, μετά το ξεκίνημα που κάναμε.
Ήρθατε στο πιο δύσκολο, κατά τη γνώμη μου, γήπεδο της Πρέμιερ,
και για 45 λεπτά παλέψατε το παιχνίδι,
επειδή βασικά κάναμε αυτά που έπρεπε,
παρότι ήταν καλύτεροι από μας.
Κι αυτό πρέπει να το παραδεχτούμε. Έπαιξαν καλύτερα.
Όμως, στα πρώτα 20 λεπτά της επανάληψης...
η ομάδα κατέρρευσε.
Συμμερίζομαι τον πόνο σας. Ξέρω πόσο δύσκολο είναι
το 1-0 να γίνεται 2-0, 3-0, και να συνεχίζεις να προσπαθείς.
Πριν από τον αγώνα ζήτησα ένα πράγμα, να μην κρυφτεί κανείς.
Και δεν κρυφτήκατε.
Και τα λάθη και τις αστοχίες, πιστέψτε με, τα αφήνω πίσω μου.
Είναι κομμάτι της δουλειάς και της διαδικασίας μάθησης.
Εγώ θα σας υπερασπιστώ. Μην ανησυχείτε.
Αν μη τι άλλο, τα λάθη είναι δικά μου και αναλαμβάνω την ευθύνη.
Μείνετε ενωμένοι και μη σας πάρει από κάτω. Και τη Δευτέρα,
ψηλά τα κεφάλια και πάμε από την αρχή. Έγινε;
Αναρωτιέται κανείς για τη στιγμή που ο Μίκελ Αρτέτα
τα έβαλε με τον Γιούργκεν Κλοπ, ξεσηκώνοντας το πλήθος.
Αυτό το βρίσκω αφελές.
-Στο Άνφιλντ... -Έριξε λάδι στη φωτιά.
...αποφεύγεις να δίνεις στο πλήθος αφορμές και να το ξεσηκώνεις.
Τα παιχνίδια δεν σταματούν.
Η Άρσεναλ ανακάμπτει κόντρα στη Νιουκάστλ,
αλλά ο Ομπάμεγιανγκ μένει άσφαιρος.
Σμιθ Ρόου, ωραία απόκρουση!
-Ομπάμεγιανγκ! Πώς το έχασε από κει; -Είναι δυνατόν;
Έπειτα, η Άρσεναλ πάει στο Ολντ Τράφορντ και χάνει από την παλιά της αντίπαλο.
Κριστιάνο Ρονάλντο!
Ο Ομπάμεγιανγκ γίνεται αλλαγή για δεύτερο συνεχόμενο παιχνίδι.
Και φεύγει ο Πιερ-Έμερικ Ομπάμεγιανγκ.
Χωρίς πολλή ενέργεια απόψε.
Μια εικόνα παρόμοια με εκείνη των τελευταίων αγώνων.
Η Άρσεναλ έχει χάσει τη φόρμα της, με δύο ήττες στα τελευταία τρία παιχνίδια.
Δεν μαζεύει πόντους.
Και οι αντίπαλοί της κερδίζουν έδαφος.
Όταν πας στο Άνφιλντ, επιλέγεις την καλύτερη δυνατή σύνθεση,
και ο Κίραν Τίρνι είναι το καλύτερο αριστερό μπακ μας.
Εκτιμώ, λοιπόν, ότι αυτό ήταν λάθος.
Γιατί ο Αρτέτα να αποσύρει τον αρχηγό του στο Ολντ Τράφορντ;
Αρχίζεις να αναρωτιέσαι και να σκαλίζεις το παρασκήνιο.
Είναι όλα καλά ανάμεσα στον παίκτη και τον προπονητή;
Μια από τις καλύτερες συμβουλές που μου έδωσε ο Πεπ
είναι ότι αυτό είναι το πιο μοναχικό επάγγελμα.
Όταν κλείνεις την πόρτα πίσω σου, είσαι μόνος με τις έγνοιες σου
και τα προβλήματά σου και τις αποφάσεις που πάντα σε περιμένουν.
Δεν μετανιώνω καθόλου για τις αποφάσεις μου.
Κάθε δύσκολη στιγμή με κάνει καλύτερο άτομο και καλύτερο επαγγελματία.
Με προετοιμάζει για κάτι που θα έρθει στο μέλλον.
Είναι άλλη μία πρόκληση, που επιλέγω πώς να χειριστώ.
Εγώ το αποφάσισα να έρθω εδώ.
Παίδες, μαζευτείτε όλοι εδώ.
Υπάρχουν στοιχεία που οφείλουμε να βελτιώσουμε.
Ένα από αυτά είναι κάτι που γίνεται συχνά.
Όταν η έντασή μας πέφτει λίγο,
το παιχνίδι αλλάζει. Αυτό θα σας το δείξω ανά επιμέρους σύνολα παικτών,
για να σας πείσω πόσο σημαντικό πλεονέκτημα είναι για μας
να διατηρούμε το ίδιο υψηλό επίπεδο έντασης,
ειδικά με τους παίκτες που διαθέτουμε και τον τρόπο παιχνιδιού που επιδιώκουμε.
Αυτήν τη βδομάδα, θέλω ακόμα υψηλότερη ένταση,
μεγαλύτερη αφοσίωση, καλύτερη ποιότητα.
Τώρα είναι η στιγμή να ανεβούμε επίπεδο.
Θέλω διάθεση απ' όλους, γιατί μπορεί να κάνω αλλαγές.
Μη νομίζετε ότι θα βάζω συνέχεια τους ίδιους.
Κερδίστε τη θέση σας. Ο καλύτερος τρόπος είναι όχι με τα λόγια,
αλλά με την απόδοσή σας στις προπονήσεις. Εντάξει;
Πάμε.
Με την ομάδα του να σκοντάφτει στο πρωτάθλημα,
ο Μίκελ χρειάζεται μια νίκη.
Παρακολουθεί στενά την απόδοση των παικτών στην προπόνηση,
για να αποφασίσει την ενδεκάδα του επόμενου αγώνα με την Έβερτον.
Δείχνει πολύ ήρεμος τώρα.
Αυτό είναι δίλημμα.
Είναι έτοιμος; Μπορεί να βγει πάλι;
Ξέρω ότι ο κόσμος συμπαθεί τον Κ. Τ.
Το νιώθω, αλλά θα προσπαθήσω να παλέψω για τη θέση μου.
Δεν είναι προσωπικό το θέμα.
Αφορά την ευκαιρία να παίξεις για την Άρσεναλ.
Κίραν, στις πρώτες δύο φάσεις της ανάπτυξης,
όταν η μπάλα φτάνει, στην περίπτωσή μας, στον Τόμι,
και έχουμε ανέβει και τρώμε αντεπίθεση,
πάντα έχε τον νου σου στον άξονα.
Λίβερπουλ εκτός, Νιουκάστλ εντός, Μάντσεστερ Γιουνάιτεντ εκτός...
Έμεινα στον πάγκο, κι αυτή είναι η πρώτη φορά
που μου συμβαίνει κάτι τέτοιο.
Κι ήταν δύσκολο να το χωνέψω.
Προφανώς, κι οι δύο θέλουμε να παίζουμε. Αυτή είναι η φύση του παιχνιδιού.
Καλή προπόνηση. Μπράβο, παιδιά.
Τίποτα πρόσθετο σήμερα. Όλοι μέσα.
Μετά, ο Νούνο έχει συνάντηση με τον προπονητή ανάπτυξης Κάρλος Κουέστα,
με θέμα τις πρόσφατες εμφανίσεις του.
Θέλω να καταλάβω ένα πράγμα.
Αν δεν καταλαβαίνεις κάτι, πες μου.
Θέλω, Νούνο, να καταλάβω γιατί κάποιες μέρες αποδίδεις τόσο,
άλλες τόσο, ενώ άλλες μόνο τόσο.
Και, ασφαλώς, άνθρωποι είμαστε.
Έχουμε καλές και κακές μέρες.
Αλλά θέλω να το καταλάβω.
Δεν ξέρω.
Σκέφτομαι τα λάθη μου, επειδή αυτά είναι
που θυμάμαι, όχι τα καλά πράγματα που έκανα στο γήπεδο.
Στο μυαλό σου έχεις πάντα αυτά που έχεις κάνει λάθος στον αγώνα.
Τι εννοείς;
Λάθη θα κάνεις.
Είναι φυσιολογικό. Μη σε αγχώνει.
Θα τα διορθώσουμε και δεν θα επαναληφθούν.
Μπορεί να κάνεις άλλα, διαφορετικά. Φυσικό είναι.
Έχεις όλο το πακέτο. Διαθέτεις αρκετή εξυπνάδα για να γίνεις πρωταθλητής,
κι αυτό που θέλω είναι να σε βοηθήσω.
Εδώ, Νούνο, θα βρεις ανθρώπους που θα σε βοηθήσουν.
Ο Κάρλος μπορεί να καταλάβει τους παίκτες, γιατί είναι κι εκείνος νέος.
Με βοηθάει να βελτιωθώ, να γίνω καλύτερος.
Αφού έχασε τα δύο τελευταία εκτός έδρας ματς,
η ομάδα ετοιμάζεται να ταξιδέψει ξανά βόρεια.
Ήχος.
Σειρά έχει η Έβερτον, που περνάει αρκετά άσχημη φάση.
Πώς σχολιάζετε την κατάσταση;
Όταν χάνεις ένα-δύο παιχνίδια,
όλοι δέχονται πίεση. Το ίδιο ισχύει και για την Έβερτον.
Μετά το παιχνίδι με τη Γιουνάιτεντ, ο Τιερί Ανρί, ο Άλαν Σίρερ,
σχολίασαν τον αγώνα και εξέφρασαν την ανησυχία τους
ότι υπήρχε ζήτημα ανάμεσα σ' εσάς και τον αρχηγό σας,
επειδή τον αντικαταστήσατε 15' πριν από τη λήξη.
-Υπάρχει ρήγμα στις σχέσεις σας; -Σας διαβεβαιώνω ότι δεν υπάρχει.
Έλεγαν ότι ήταν ταπεινωτικό γι' αυτόν να γίνεται αλλαγή.
Να υποθέσω ότι ο Πιερ-Έμερικ δεν νιώθει έτσι;
Με τίποτα δεν θα χαρακτήριζα "ταπεινωτικό" κάτι που αφορά τους παίκτες μου.
Αυτό είναι βέβαιο. Αν αυτό είναι ταπεινωτικό,
φανταστείτε αυτούς που μένουν εκτός αποστολής.
"ΟΤΑΝ ΠΑΙΖΕΙΣ ΓΙΑ ΤΗΝ ΕΒΕΡΤΟΝ, ΞΕΧΝΑΣ ΤΟΥΣ ΑΛΛΟΥΣ. ΔΕΝ ΣΗΜΑΙΝΟΥΝ ΤΙΠΟΤΑ!"
ΕΒΕΡΤΟΝ 1878
ΕΒΕΡΤΟΝ - ΑΡΣΕΝΑΛ "ΓΚΟΥΝΤΙΣΟΝ ΠΑΡΚ" - 6 ΔΕΚΕΜΒΡΙΟΥ 2021
Επιστρέφει ο Τίρνι στην ενδεκάδα. Χαίρομαι γι' αυτό.
Μ' αρέσει ο Ταβάρες, αλλά είναι φανερά άγουρος ακόμα.
-Ομπάμεγιανγκ στον πάγκο! -Έμεινε έξω.
Και δίκαια, νομίζω.
Ναι, σίγουρα.
Ο Κίραν Τίρνι είναι η μία από τις τέσσερις αλλαγές, αντί του Ταβάρες.
Ο Τίρνι είχε χάσει τους τελευταίους έξι αγώνες της Πρέμιερ Λιγκ.
Άρσεναλ, Άρσεναλ, Άρσεναλ!
Το κλειδί στην αρχή του παιχνιδιού είναι να μπούμε με την ορμή που θέλουμε.
Να φέρουμε το παιχνίδι στην περιοχή τους, στο τελευταίο τρίτο του γηπέδου.
Έξω στο γήπεδο, θέλω να δω να βγάζετε πράγματα.
Αυτά που είδα σ' εσάς τις τελευταίες τρεις-τέσσερις μέρες,
τη συνοχή σας, τη χημεία σας,
αυτά θέλω να δω και στο γήπεδο.
Να έχετε την ίδια χημεία, να μεταδίδετε την ίδια ενέργεια.
Και η ενδεκάδα μετράει, και ο πάγκος
έχει ρόλο να παίξει, στις αλλαγές. Όλοι μετράτε.
Θα ξεκινήσουμε μ' ένα φοβερό γκολ. Πάμε!
Όλα έτοιμα, λοιπόν.
Δευτέρα βράδυ στο Γκούντισον Παρκ, Έβερτον εναντίον Άρσεναλ.
Η μπάλα περνάει για τον Ντουκουρέ, στρίβει και εκτελεί,
αλλά χωρίς καλή ισορροπία. Ευκαιρία για την Έβερτον.
Ριτσάρλισον μέσα στη μεγάλη περιοχή.
Η 'Εβερτον έχει ανεβάσει λίγο το τέμπο του αγώνα.
Πέφτει ο αμυντικός, σουτάρει ο Γκόρντον,
κοντράρει στον Τομιγιάσου.
Οι οπαδοί της Έβερτον χαίρονται με αυτό που βλέπουν. Υπάρχει βελτίωση.
Βελτιώθηκαν τα πράγματα. Εδώ ο Τίρνι.
Η σέντρα είναι καλή και να το γκολ!
ΕΒΕΡΤΟΝ - ΑΡΣΕΝΑΛ 0-1 ΕΝΤΕΓΚΑΑΡΝΤ 45+2'
Από τον Μάρτιν Έντεγκααρντ, στην πρώτη ευκαιρία των Κανονιέρηδων.
Ο Τίρνι ανεβάζει ρυθμούς και βρίσκει τα πατήματά του
στο ιδανικότερο σημείο του ημιχρόνου, με μια όμορφη σέντρα.
Η Άρσεναλ ήταν κακή σε αυτό το πρώτο ημίχρονο,
και το γκολ της ήρθε ενάντια στη ροή του αγώνα.
Θα πρέπει να παίξει καλύτερα στο δεύτερο ημίχρονο,
αν θέλει να κρατήσει αυτό το προβάδισμα.
Εμείς οι ίδιοι δημιουργούμε τα προβλήματά μας.
Παίζουμε μόνο προς τα πίσω. Συνέχεια.
Και γιατί λες να συμβαίνει αυτό;
Μία φορά βγήκαμε μπροστά, και βάλαμε γκολ.
Πρέπει να σας φωνάξω όλους, έναν έναν, στην πλάγια γραμμή
για να σας κατσαδιάσω,
μήπως και αντιδράσετε
και αρχίσετε να έχετε απαιτήσεις από τον εαυτό σας σε αυτό το επίπεδο.
Αυτό πρέπει να κάνω;
Τυχεροί ήσασταν. Πολύ τυχεροί.
Όταν έχετε την κατοχή,
έχετε παντού πλεονέκτημα. Δεν το αντιλαμβάνεστε;
Θέλω να δω μια ομάδα με τελείως διαφορετικό χαρακτήρα.
Τώρα είναι η στιγμή να πάρετε την μπάλα
και να κάνετε παιχνίδι. Δεν θέλω να παίζουμε άμυνα.
Θέλω πρέσινγκ ψηλά, κλεψίματα και επιθέσεις.
Να πάμε για το δεύτερο.
Παίξτε μπάλα!
Με μόλις δέκα λεπτά να απομένουν για τη λήξη,
η Άρσεναλ δείχνει ότι μπορεί να αποδράσει με τη νίκη.
Κρίσιμη βραδιά για την Άρσεναλ,
που μπορεί σε λίγο να βρεθεί έναν πόντο από τις θέσεις του Τσάμπιονς Λιγκ.
Η μπάλα στο οριζόντιο δοκάρι,
θα πάρουν όμως το ριμπάουντ, και γκολ! Ριτσάρλισον!
ΕΒΕΡΤΟΝ - ΑΡΣΕΝΑΛ 1-1 ΡΙΤΣΑΡΛΙΣΟΝ 80'
Έβερτον - Άρσεναλ 1-1. Τρομερή η ατμόσφαιρα.
Το "Γκούντισον Παρκ" δονείται από τις φωνές.
Ο Ντεμαράι Γκρέι εφορμά στη μεγάλη περιοχή της Άρσεναλ.
Από αυτό το σημείο, νωρίτερα σημάδεψε το οριζόντιο. Αλλά τώρα βρίσκει δίχτυα!
Είναι το νικητήριο γκολ.
ΕΒΕΡΤΟΝ - ΑΡΣΕΝΑΛ 2-1 ΓΚΡΕΪ 90+2'
Από 0-1, θα κερδίσουν τον αγώνα με 2-1!
Να το σφύριγμα της λήξης.
Μιλάμε για μεγάλη ξεφτίλα.
Δέκα λεπτά πριν από το τέλος, με πλάγιο στη δική μας περιοχή.
Το εκτελούμε με δύναμη μπροστά,
παίζουμε άμυνα. Φανήκαμε αφελείς.
Δεν θέλω να μετανιώσω γι' αυτά που θα πω,
γι' αυτό και δεν θα πω πολλά.
Πάντως, η αντίδραση εδώ μέσα έρχεται αργά.
Εδώ είναι πολύ αργά. Το έξω είναι που μετράει.
ΣΤΟ ΕΠΟΜΕΝΟ
Έχω να σας ανακοινώσω κάτι.
Μετά το πρόσφατο πειθαρχικό παράπτωμα του Όμπα,
πήραμε τη συλλογική απόφαση να του αφαιρεθεί η αρχηγία.
Ο Μίκελ Αρτέτα βρέθηκε θετικός στον COVID-19
και θα χάσει το παιχνίδι με τη Μάντσεστερ Σίτι.
Βγείτε έξω και πάρτε το παιχνίδι! Πάμε!
Σουτάρει ο Σάκα... και γκολ!
Είναι κόκκινη κάρτα.
ΕΥΧΑΡΙΣΤΟΥΜΕ ΤΟΥΣ ΠΑΙΚΤΕΣ, ΤΟΥΣ ΠΡΟΠΟΝΗΤΕΣ ΚΑΙ ΤΟ ΠΡΟΣΩΠΙΚΟ ΤΗΣ ΑΡΣΕΝΑΛ
Υποτιτλισμός: Ειρήνη Παπαδάκη
Επιμέλεια: Σταυρούλα Σοκόλη